શુક્રવારે કોંગ્રેસે લોકશાહી માર્ચનું આયોજન કરીને મોદી સરકાર પર નિશાન સાધ્યું હતું. ત્યાર બાદ અરવિંદ કેજરીવાલનું આ ટ્વિટ સામે આવ્યું છે. કેજરીવાલ અને આમ આદમી પાર્ટી હાલ વડાપ્રધાન મોદીનાં ગ્રેજ્યુએશનની ડિગ્રીનો મુદ્દો ઉઠાવ્યો છે. કેજરીવાલે આરોપ લગાવ્યો છે કે વડાપ્રધાન મોદીએ ડીયુમાંથી ગ્રેજ્યુએશન કર્યું જ નથી. તેમણે ડીયુનાં વીસીને પત્ર લખીને વડાપ્રધાન મોદી અને ડીયુનાં શૈક્ષણીક સંબંધ સાથે જોડાયેલી તમામ જાણકારી વેબસાઇટ પર મુકવા અથવા પબ્લિક ડોમેન દ્વારા ઉપલબ્ધ કરાવવાની માંગ કરી છે.